Lav et referat af nedenstående tekst:

Tekst:
Hvis man lokker med julefrokost, stiger stemmeprocenten. Det må være konklusionen, efter valgstedet i Hune er invaderet af pensionister i løbet af formiddagen. Klokken 12 var stemmeprocenten i Hune allerede oppe på 30,5 %, mens man i Ørebro kun havde fået sat 11,2 % af krydsene. - Årsagen kan være, at den lokale pensionistforening holder deres julefrokost i Blokhus til frokost, siger Steen Lund Albrechtsen fra Jammerbugt Kommune, der har snakket med de valgtilforordnede på stedet. Antal af stemmeberettigede i Jammerbugt Kommune er steget fra valget i 2013, hvor der til kommunalvalget var 29.786 stemmeberettigede, til 30.318 stemmeberettigede ved dette valg – en stigning på 532 vælgere. Hovedparten af stigningen er sket i Aabybro, hvor der ved sidste kommunalvalg var 4.329 stemmeberettigede. Til dette valg er der 4.618 stemmeberettigede.

Referat:
Vælgerne vælter ind på valgstedet i Hune. En julefrokost for pensionister kan være årsagen.